Instrumentų ir kitų medicinos priemonių identifikavimo ir valdymo informacinė sistemos platformos PASLAUGŲ PIRKIMO 
TECHNINĖ SPECIFIKACIJA 

I SKYRIUS 
PASLAUGŲ APRAŠYMAS 
1. Instrumentų ir kitų medicinos priemonių identifikavimo ir valdymo informacinė sistemos platformos  techninė specifikacija nustato įsigyjamų paslaugų sudėtį, apimtis, techninius reikalavimus. 
2. Pirkimo tikslas – įdiegti operacinių instrumentų ir priemonių (prietaisų) identifikavimo ir valdymo platformą.
3. Pirkimo objektas – medicinos priemonių (chirurginių instrumentų, laparoskopinių priedų) valdymo informacinė sistemos platformos diegimo/instaliavimo paslaugos.
4. Paslaugų teikimo laikotarpis – paslaugos pradedamos teikti nuo sutarties įsigaliojimo dienos, teikiamos etapais paslaugų grafike nustatytais terminais ir pilna apimtimi turi būti suteiktos ne vėliau kaip iki 2025 m. gruodžio 31 d. 
5. Paslaugas sudaro: konkrečiai aprašytų funkcionalumų sukūrimas, techninės dokumentacijos parengimas ir programinės įrangos licencijų įsigijimas (jei reikalingos): autorinės programos, sistemos veikimui reikalingą trečių šalių programinę įrangą, techninę įrangą (lazerinę žymėjimo sistemą su skaitytuvais), diegimo (instaliacinius, tame tarpe darbo vietų kliento programos, jei taikoma) ir aptarnavimo (sistemos valdymo) paketus, bei visas būtinas licencijas, užtikrinančias įdiegtos platformos neterminuotą naudojimą nereikalaujantį papildomų Perkančiosios organizacijos išlaidų.
6. Pirkimo rezultatas – techninę specifikaciją atitinkantis, pilnai funkcionuojantis ir veikiantis gamybinėje aplinkoje medicinos priemonių valdymo informacinės sistemos platforma. 
7. Paslaugoms turi būti suteikta 24 mėn. garantija. 
8. Tiekėjas privalo pateikti tokį licencijų komplektą, kuris užtikrins galimybę platformoje užregistruoti visus naudotojus pagal vykdomas funkcijas ir vienu metu galimą naudotojų skaičių:
	Naudotojai pagal vykdomas funkcijas
	Registruotų naudotojų skaičius
	Vienu metu dirbančių naudotojų skaičius

	Naudotojas

	20
	20


	Koordinatorius

	2
	2


	Administratorius
	2
	2


PASTABA. Administratorius – specifinis naudotojas, kurio funkcija yra redaguoti konfigūruojamus nustatymus, administruoti naudotojų paskyras (teises ar roles).
9. Šioje techninėje specifikacijoje naudojamos sąvokos ir sutrumpinimai: 
	Eil. Nr. 
	Sąvokos ir trumpiniai 
	Paaiškinimas 

	1.
	Perkančioji organizacija
	LSMU Kauno ligoninė 

	2. 
	IMPIVS
	Instrumentų ir kitų medicinos priemonių (prietaisų) identifikavimo ir valdymo informacinės sistemos platforma

	3. 
	IMP 
	Instrumentas ir kitos medicinos priemonė 

	4. 
	Proceso kodas
	Rinkinio arba pavienės IMP atvaizdas Datamatrix, QR, Barcode arba lygiavertės technologijos

	5.
	Priemonės kodas
	IMP Datamatrix, QR, Barcode arba lygiavertės technologijos atvaizdas (unikalus kodas ant pačio IMP)

	6.
	Ligoninės ESIS
	Ligoninės informacinė sistema (LSMU KL IS)



II skyrius 
Bendri reikalavimai 
	Nr. 
	Reikalavimas 

	1.
	IMPIVS sudaro šie komponentai: 
1. Identifikavimo ir  valdymo sistema; 
2. Proceso kodo skaneriai;
3. Priemonės kodo skaneriai;
4. Priemonės kodo atvaizdavimo ant IMP techninė ir programinė įranga; 

	2.
	IMPIVS turi veikti ir interneto naršyklės pagrindu. Vartotojai turi turėti galimybė pasiekti IMPIVS per interneto naršyklę. 

	3.
	IMPIVS naudotojų autentifikavimas  ir identifikavimas turi būti atliekamas naudojant suasmenintinus prisijungimus arba Ligoninėje naudojamus prisijungimus

	4.
	IMPIVS administratorius turi turėti galimybę be jokių apribojimų naudotis įdiegta paslauga, įskaitant naudotojų pridėjimą, ištrynimą.

	5.
	IMPIVS koordinatorius turi turėti galimybę tik sukurti arba ištrinti rinkinius ar IMP, valdyti sandėlį (pridėti naujus instrumentus arba ištrinti naudojamus), atlikti IMP identifikavimo ir skenavimo procesus.

	6.
	IMPIVS naudotojas gali atlikti IMP identifikavimo ir skenavimo procesus.

	7.
	Paslaugų teikimo metu vykdoma komunikacija tarp šalių turi vykti lietuvių kalba. 

	8.
	Paslaugų teikimas prasidės nuo Paslaugų pirkimo sutarties įsigaliojimo.  

	9.
	Įvykus susitikimams IMPIVS klausimais tarp Paslaugų teikėjo ir Perkančiosios organizacijos ir (ar) kitų suinteresuotų šalių, Paslaugų teikėjas turi parengti ir pateikti derinimui dalyvavusioms šalims susitikimų protokolus, kuriuose turi būti aprašomi aptarti klausimai ir priimti sprendimai. 

	10.
	Projekto įgyvendinimo pabaigoje Paslaugų teikėjas turi parengti galutinę veiklos ataskaitą. Galutinė ataskaita Perkančiajai organizacijai turi būti pateikta likus ne mažiau kaip 5 darbo dienų iki paskutinio Paslaugų teikimo termino pabaigos. 

	11.
	Projekto diegimo etape Tiekėjas turės atlikti visus reikalingus IMPIVS paruošimo, konfigūravimo, nustatymų ir diegimo darbus, įdiegti technologinius komponentus ir naudotojų aplinkas, ko pasėkoje informacinė sistemos platforma pilnai įdiegta ir paruošta darbui.

	12.
	Diegimo etape Tiekėjas turi atlikti šiuo metu PO naudojamų sistemų ir vykdomų procesų analizę, naudojamų ir planuojamų naudoti ataskaitų vertinimą, parengti atliktos analizės ataskaitą, sistemos diegimo planą bei konfigūracijos aprašą

	13.
	Tiekėjas turės parengti (jei reikia suprogramuoti) visų specifikacijoje įvardintų ataskaitų preliminarius šablonus (ataskaitų korektiškumas bus vertinamos bandomosios eksploatacijos etape);

	14.
	Tiekėjas, atsižvelgdamas į įdiegtos sistemos architektūrą, turės pateikti rekomendacijas dėl IMPIVS rezervinio kopijavimo ir atstatymo sukonfigūravimo. 


 
III skyrius 
Struktūriniai reikalavimai 
	Nr. 
	Reikalavimas 

	1.
	Proceso žingsniai vykdomi nuosekliai:
1. IMP identifikavimas;
2. IMP sterilizavimas;
3. IMP sandėliavimas;
4. IMP naudojimas;
5. IMP atidavimas;
6. IMP plovimas;

	2.
	[bookmark: _Hlk189421915]Kiekvienas proceso žingsnis turi būti automatiškai priskirtas, kad nurodytas algoritmas vyktų nuosekliai pagal proceso identifikavimą;

	3.
	IMP identifikavimas pagal sistemoje priskirtus rinkinius, pavienius objektus. IMPIVS automatiškai atidaro komplektavimo langą nuskaičius Priemonės kodą. Su Priemonės kodo skaitytuvu nuskaitomas kiekvienas rinkinyje esantis IMP – operatoriui turi būti atitinkama spalva matoma – nuskaitytas, nenuskaitytas. Nuskenavus visą rinkinį turi būti atvaizduojamas pranešimas, kad rinkinys sukomplektuotas. Nuskaitomas Proceso kodas, kad būtų pradėtas sekantis procesas. Jeigu rinkinys nėra pilnai sukomplektuotas, sistema turi neleisti atliktų tolimesnio proceso. 

	4.
	IMP identifikavimo procedūra – atsiradus rinkinio sudėties langui, skenuojant kiekvieno objekto Priemonės kodą identifikuojama ar instrumentas yra šio rinkinio sudedamoji dalis (automatinis vizualinis parodymas), kitu atveju atsiranda pranešimas, kuris nurodo, ar instrumentas yra priskirtas kitame rinkinyje ar pavienis, ar sandėlyje, ar neatpažintas. Jeigu visas rinkinys sėkmingai identifikuojamas turi būti vizualinis pranešimas, kad rinkinys pilnai sukomplektuotas. Visas procesas turi būti automatizuotas – operatorius turi atlikti tik tris skirtingus veiksmus – paspausti procedūros pradžios mygtuką, skenuoti instrumentus nuosekliai neatliekant kitų veiksmų, paspausti procedūros pabaigos mygtuką, atsiranda kai rinkinys pilnai sukomplektuotas. Instrumentų rinkinys arba IMP yra atitinkamai paruošiami (supakuojama) ir nuskaitomas Proceso kodas, kad būtų galima vykdyti kitą procesą.

	5.
	IMP identifikavimo procedūros neatlikus rinkinio ar pavienio instrumento turi būti negalima naudoti kitame etape (procedūroje)

	6.
	IMP sterilizavimas nusako procesą kada supakuotas rinkinys ar IMP sterilizuojami Ligoninėje naudojamuose sterilizatoriuose Sterivap HP 6612/6615 ir SL 669, Lautenschlager ZentraCert 5200 modeliais. Po sterilizavimo pateikiama skaitmeninė informacija apie sterilizavimo procesą (skaitmenizuojami procesai – pildomas žurnalas papildomai nurodant asmenį, sterilizacijos datą, galiojimo datą ir kitą pagal poreikį informaciją derinama IMPIVS instaliavimo metu pagal nurodytos įrangos galimybes) ir skenuojamas Proceso kodas, kad IMPIVS matytų paruoštų rinkinių ir IMP kiekį. Atlikus minėtą procedūrą rinkiniai ir IMP paruošti logistikai – transportavimui į sandėliavimo vietą. 

	7.
	IMP sandėliavimas apima procesą, kada sterilizuoti rinkiniai ir IMP pristatomi į sandėliavimo vietą. Nuskaitomas Proceso kodas, kad IMPIVS žinotų paruoštų rinkinių ar IMP skaičių. Atsižvelgiant į šiuos duomenis IMPVS turi informuoti, kad pagal suplanuotas operacijas poreikis yra pakankamas atlikti suplanuotas operacijas, tačiau kitu atveju vartotojas/administratorius/koordinatorius turi matyti kelių lygių pranešimus: poreikis pristatomas, poreikis apdorojamas, poreikis nepakankamas.

	8.
	IMP naudojimas pradedamas, kada rinkinys ar IMP iš sandėliavimo vietos paimamas ir nuskaitomas Proceso kodas, operatoriui IMPIVS nurodžius pacientą. Visa rinkinio ar IMP informacija priskiriama pacientui, kuri turi būti sinchronizuojama su Ligonines ESIS.

	9.
	IMP atidavimas pradedamas, kada rinkinys ar IMP iš operacinės paimamas ir nuskaitomas Proceso kodas ar Priemonės kodas. Su Kodo skaitytuvu nuskaitomas kiekvienas rinkinyje esantis IMP – operatoriui turi būti atitinkama spalva matoma – nuskaitytas, nenuskaitytas. Nuskenavus visą rinkinį turi būti atvaizduojamas pranešimas, kad rinkinys sukomplektuotas. Nuskaitomas Proceso kodas ar Priemonės kodas, kad būtų pradėtas sekantis procesas. Jeigu rinkinys nėra pilnai sukomplektuotas, sistema turi informuoti naudotoją/administratorių/koordinatorių, kad rinkinys nėra sukomplektuotas ir leisti operatoriui patvirtinti, kad trūkstamas objektas sugedęs ir toks rinkinys gali būti atiduodamas plovimui. Nuskaitomas Proceso kodas transportavimui į plovimo vietą.

	10.
	Sugedęs rinkinys IMPIVS identifikuojamas ir gali būti atliekamas IMP plovimas, tačiau IMP identifikavimo procese turi būti perkomplektuojamas, kitu atveju rinkinys identifikuojamas kaip neparuoštas ir negali dalyvauti procese. Sugedęs pavienis instrumentas IMPIVS identifikuojamas ir išbraukiamas iš procese dalyvaujančių sąrašo.

	11.
	IMP plovimo metu atliekama, pristatytų rinkinių ar IMP, plovimo procedūra Ligoninėje naudojamais plovimo dezinfekavimo mašinų MMM Uniclean PL II15, KEN IQ5, AT-OS AWD655, SMEG WD6010 modeliais. Procesas IMPIVS identifikuojamas, kai nuskaitomas Proceso kodas arba Priemonės kodas. Po plovimo pateikiama skaitmeninė informacija apie plovimo procesą (skaitmenizuojami procesai – pildomas žurnalas papildomai nurodant asmenį, plovimo datą ir kitą pagal poreikį informaciją derinama IMPIVS instaliavimo metu pagal nurodytos įrangos galimybes).

	12.
	Atlikus IMP plovimo procedūrą vėl atliekama IMP identifikavimo procedūra iš naujo.



IV SKYRIUS 
Funkciniai reikalavimai 
	Nr. 
	Reikalavimas  

	Proceso kūrimo modulis

	1.
	Pagrindiniame lange turi būti pateikiamas pacientų sąrašas pagal valandas kiekvienoje operacinėje ir informacija apie rinkinius ar pavienius instrumentu (realiu laiku).

	2.
	Turi būti posistemė, kurioje būtų galima matyti visų rinkinių ar pavienių instrumentų sąrašą pagal tai kokiame yra procese.

	3.
		Galimybė administratoriui bet kuriuo metu pridėti naują Proceso skaitytuvą pakeičiant esamus arba pridedant papildomai pasirenkant pagal procesą

	Duomenų perdavimo funkciniai reikalavimai

	1.
	IMPIVS automatiškai gauna informaciją apie pacientus, kurie atvaizduojami sistemoje ir pagal nurodytą procedūrą planuoja instrumentų rinkinių ar pavienių instrumentų poreikį

	2.
	Duomenų mainai vyksta į abi puses, nes Ligoninės ESIS gavęs pacientui priskirtus rinkinius ar pavienius instrumentus – duomenis pateikia IMPIVS

	3.
	Duomenų mainai tarp sistemų apsikeičiami automatiškai įvykus nurodytiems įvykiams (paciento registracijai ir priskyrimams)

	4.
	Turi būti galimybė duomenis perduoti/ modifikuoti papildomai IMPIVS koordinatoriui

	5.
	Turi būti galimybė atverti paciento langą, kuriame informacija apie operacijos tipą, operacijos kodą, laiką, paciento duomenys, sąrašas rinkinių ar pavienių instrumentų ar kita informacija derinama IMPIVS instaliavimo metu. 

	Planavimo modulis

	1.
	Sistema turi keistis duomenis su Ligoninės ESIS, kad būtų galima pagal operacijų planą numatyti instrumentų rinkinių ir pavienių instrumentų poreikį

	2.
	Prie kiekvieno paciento turi būti identifikatorius apie poreikio aprūpinimą realiu laiku

	3.
	Turi būti informaciniai pranešimai, kurie identifikuotų neužtikrinamą poreikį, gebėtų pagal proceso tipinius laikus numatyti poreikio užtikrinimą

	4.
	Turi būti galimybė planuoti skubų užsakymą dėl instrumento rinkinių ar pavienių instrumentų

	Objektų kūrimas, valdymas

	1.
	Sistema turi leisti sukurti ne mažiau negu 500 skirtingų instrumentų tipų rinkinių arba pavienių instrumentų (bendras skaičius turi būti didesnis jeigu rinkinio sudėtis atsikartoja arba naudojami keli vienodi instrumentai)

	2.
	Kuriamas rinkinys arba pavienis instrumentas turi būti priskiriamas tam tikro pobūdžio operacijai  (nurodant identifikavimo kodą suderinus su Ligonine), pavadinimą ir esamą sistemoje numerį (numeris nurodo visų egzistuojančių sistemoje rinkinių ar pavienių instrumentų skaičių)

	3.
	IMP identifikacijos procese rinkinio ar pavienio instrumento informacija gali būti keičiama, pridedamas arba išimamas instrumentas. Šiuos veiksmus gali atlikti tik sistemos koordinatorius arba administratorius.

	Sandėlio valdymas 

	1.
	Instrumentas gali būti įvestas į sistemą – sandėlį, tik įvedus instrumentui priskirtą kodą ir nurodžius papildomą informaciją kaip gamintojas, REF arba lygiavertis instrumento numeris

	2.
	Sandėlio valdymas suteikiamas sistemos koordinatoriui, kuris bet kuriu metu gali pridėti arba išimti instrumentą

	3.
	Turi būti funkcija, kuri nurodo, kokių instrumentų nėra sandėlyje, jeigu tokio tipo objektai yra įtraukti į rinkinius arba pavienius instrumentus

	Ataskaitos 

	1.
	Turi būti galimybė sugeneruoti kiekvieno sukurto rinkinio ar pavienio instrumento istoriją

	2.
	Turi būti galimybė analizuoti srautus pagal padalinių užsakymus

	3.
	Turi būti galimybė grafiškai pateikti informaciją apie apkrovas pagal valandas, savaitę, mėnesį

	4.
	Turi būti galimybė atvaizduoti atliktus skubius užsakymus

	5.
	Turi būti galimybė pateikti informaciją apie sandėlio likučius, apie naudojamus ir nebenaudojamus instrumentus, naudojamus įrenginius procese

	6.
	Kitos ataskaitos derinamos IMPIVS instaliavimo metu pagal sukurtus objektus, procesus, jeigu yra poreikis.

	7.
	Galimybė spausdinti suformuotus skaitmeninius sterilizavimo, plovimo žurnalus ir kitas sugeneruotas ataskaitas


 
V SKYRIUS 
Nefunkciniai reikalavimai  
Nefunkciniai reikalavimai apibrėžia IMPIVS savybes, kurios nėra susijusios su tiesioginiu funkcionalumu, bet apima kitus svarbius aspektus, pvz., našumą, saugumą, prieinamumą ar vartotojo patirtį. Šie reikalavimai nusako, kaip sistema turi veikti, bet ne kaip ji turi atlikti tam tikras funkcijas. 
	Nr.
	Reikalavimas 

	1.
	Programinė įranga privalo būti sukurta taip, kad vieno atskiro komponento gedimas nesukeltų visos sistemos veikimo sutrikimo. 

	2.
	Programinės įrangos architektūra ir jos realizacija turi būti atvira naujo funkcionalumo (pvz., naujų funkcinių valdiklių, ataskaitų) kūrimui ir esamo keitimui. 

	3.
	Paslaugų teikėjo panaudota programinė įranga turi būti aprašyta dokumentacijoje, turi būti naudojamos naujausios programinės įrangos versijos. 

	4.
	Naudotojo sąsajos valdymas turi remtis lietimui jautriais ekranais 

	5.
	IMPIVS kalba lietuvių arba anglų.

	6.
	Mygtukų pavadinimai turi tiksliai nusakyti jų atliekamą veiksmą. 

	7.
	Visa programinė įranga, kuri bus sukurta Projekto vykdymo apimtyje, turi būti pilnai perduota Perkančiajai organizacijai. Turi būti pateikta ir reikalinga dokumentacija, siekiant užtikrinti, jog Perkančioji organizacija galės visapusiškai suprasti ir valdyti programinę įrangą. 

	8.
	Jei paslaugų teikėjas nenaudoja standartinės programinės įrangos, o kuria atviro kodo sprendimus, sukurtos programinės įrangos kodo autorinės turtinės teisės turės būti perduotos Perkančiajai organizacijai.


	9.
	Ne vėliau kaip per 10 darbo dienų nuo Paslaugų teikimo sutarties įsigaliojimo dienos Paslaugų teikėjas turi Perkančiajai organizacijai pateikti detalų paslaugų teikimo grafiką ir įvadinę veiklos ataskaitą, kurioje turi būti detalizuoti Paslaugų teikimo etapai, jų rezultatai (pateiktys). 

	
	Projekto įgyvendinimo pabaigoje Paslaugų teikėjas turi parengti galutinę veiklos ataskaitą. Galutinė ataskaita Perkančiajai organizacijai turi būti pateikta likus ne mažiau kaip 5 darbo dienų iki paskutinio Paslaugų teikimo termino pabaigos. 

	10.
	Paslaugų teikėjas turi paskirti iš savo pusės Projekto vadovą, kuris būtų atsakingas už komunikaciją tarp Paslaugų teikėjo Projekto komandos ir Perkančiosios organizacijos. Projekto vadovas taip pat turi būti atsakingas už sklandų Projekto eigos koordinavimą, įskaitant užduočių paskirstymą ir laiko planavimą. 

	11.
	Turi būti atliktas sukurtų funkcionalumų ir komponentų vidinis testavimas, kurį Paslaugų teikėjas atlieka savarankiškai. 

	12.
	Paslaugų teikimo metu Perkančiajai organizacijai turi būti sudaryta galimybė nuolatos testuoti sukurtus sprendimus. 

	13.
	Paslaugų teikėjas turi atlikti visų lygių naudotojų ne trumpesnius nei 16 val. mokymus (mokymų laikas paskirstomas proporcingai naudotojų lygiams).

	14.
	Paslaugų teikėjas turi parengti IMPIVS vartotojo vadovą. 

	15.
	Garantinė priežiūra turi būti teikiama 24 mėnesius nuo ​paskutinio​ Paslaugų perdavimo ir priėmimo akto pasirašymo dienos 

	16.
	Sistemos garantinė priežiūra apima pateiktos ir/ar modifikuotos (pakeistos) programinės įrangos aptarnavimą, klaidų šalinimą ir Perkančios organizacijos naudotojų konsultavimą.

	17.
	Pagrindinės privalomos teikiamos garantijos priežiūros sąlygos: 
1. reakcijos į problemą laikas (problema užregistruota ir perduota sprendimui) 
1.1. kritinis sutrikimas - ne ilgiau kaip 4 valandos; 
1.2. vidutinis sutrikimas - ne ilgiau kaip 1 darbo diena; 
1.3. mažas sutrikimas - ne ilgiau kaip 2 darbo diena. 
2. problemos sprendimo trukmė: 
2.1. kritinių sutrikimų šalinimas – iki 1 dienos; 
2.2. vidutinių sutrikimų šalinimas - iki 3 dienų; 
2.3. mažų sutrikimų šalinimas – iki 5 dienų. 
3. Jei sutrikimo per nurodytą laiką pašalinti negalima, turi būti su Perkančiąja organizacija suderinamas kitas sutrikimo šalinimo laikas. 

	18.
	Tiekėjas turės suteikti Perkančiosios organizacijos atstovams prisijungimus registruoti pranešimus Tiekėjo pagalbos tarnyboje (HelpDesk)

	19.
	Tiekėjas turi nuolat vystyti IMPIVS ir rengti  naujų versijų pateikimą ir pakeitimų paketų savalaikį diegimą. Tokie pakeitimai laikomi privalomais ir teikiami be papildomo mokesčio visą garantijos priežiūros laikotarpį

	20.
	Paslaugos, kurios turi būti įtrauktos į garantinio aptarnavimo paketą, nereikalaujant papildomų Perkančiosios organizacijos išlaidų:
1. pranešimų registravimas, reagavimas ir sprendimas pagal aukščiau įvardintus reikalavimus;
2. IMPIVS veikimo klaidų, incidentų šalinimas numatytais terminais pagal aprašytus incidentų lygius;
3. Dedikuotų naudotojų (administratorių) konsultavimas nuotoliniu būdu (jungiantis prie naudotojo sesijos, telefonu) ne mažiau 10 valandų per mėnesį. 
4. Duomenų korektiškumo tikrinimas, esant pranešimams apie IMPIVS klaidas;
5. Bendradarbiavimas tiriant kibernetinius incidentus ir kibernetinius nusikaltimus, kurie galėjo būti susiję su IMPIVS ir joje tvarkomais duomenimis;

	21.
	Visa Paslaugų teikėjo rengiama dokumentacija, įskaitant ir dokumentų projektus, turi būti parengta ​elektroniniu formatu, ​lietuvių kalba ir laikantis bendrinės lietuvių kalbos taisyklių. 


 
VI SKYRIUS 
Papildoma programinė ir techninė įranga prie IMPIVS
	Nr.
	Reikalavimas 

	1.
	Proceso kodo skaitytuvo techninės charakteristikos: bevielis, suderinamas su siūloma IMPIVS.

	2.
	Kita kompiuterinė ir techninė įranga reikalinga sklandžiam siūlomos IMPIVS veikimui.


 
VII SKYRIUS 
BAIGIAMOSIOS NUOSTATOS 
10. Visi šioje techninėje specifikacijoje apibrėžti reikalavimai yra suprantami kaip minimalūs ir Paslaugų teikimo metu, įgyvendinant Projektą, bus aptariami su Paslaugų teikėju, detalizuojami ir galutinai suderinami. 
 

